Feofanova karsiutui 2000 sisäratojen EM-kilpailuissa ja Sydneyn olympialaisissa, mutta voitti Euroopan cupin. Seuraavana vuonna hän voitti MM-hopeaa Lissabonin sisäratojen MM-kisoissa tuloksella 451 ja hopeaa Edmontonin ulkoratojen MM-kisoissa hypättyään 475. Hän hyppäsi sisäratojen maailmanennätyksen 464 cm Dortmundissa 11. helmikuuta 2001. Hän voitti samana vuonna lisäksi Euroopan cupin sekä Venäjän-mestaruuden sisä- ja ulkoradoilla. Kauden lopussa hän oli toinen Hyvän tahdon kisoissa ja GP-finaalissa.